Diari Oficial de la Generalitat Valenciana


Sumari del DOGV 5687, del 24-01-2008 (2008/439)

ORDRE de 27 de desembre de 2007, de la Conselleria d'Indústria, Comerç i Innovació, per la qual es creen fitxers informatitzats amb dades de caràcter personal del Consorci de Gestió del Centre d'Artesania de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/12/27/(1)/dof/vci/html**

### Dades del document

Número de DOGV
:   5687

Data del DOGV
:   24-01-2008

Secció del DOGV
:   I. DISPOSICIONS GENERALS

Número del document
:   2008/439


Data del document
:   27-12-2007

Organisme emissor
:   Conselleria d'Indústria, Comerç i Innovació

Tipus de document
:   Ordre

Descriptors 

:   * administració regional
    * base de dades
    * legislació
    * dades personals

ORDRE de 27 de desembre de 2007, de la Conselleria d'Indústria, Comerç i Innovació, per la qual es creen fitxers informatitzats amb dades de caràcter personal del Consorci de Gestió del Centre d'Artesania de la Comunitat Valenciana. [2008/439]  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta serà d'aplicació a les dades de caràcter personal registrades en suport físic que les faça susceptibles de tractament, i a qualsevol modalitat d'ús posterior d'estes dades pels sectors públic i privat.  
Així mateix, l'esmentada llei orgànica disposa en l'article 20 que la creació, modificació o supressió dels fitxers de les administracions públiques, només podrà fer-se mitjançant disposició general publicada en el Boletín Oficial del Estado o diari oficial corresponent.   
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina en els articles 10 i següents el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers informatitzats, l'exercici de la qual recau en la conselleria competent per raó de la matèria.  
Per tot l'anterior, d'acord amb el que s'establix en l'article 35 e) de la Llei de la Generalitat Valenciana 5/1983, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià,   
ORDENE  
Primer  
La present orde té com a objecte la creació i regulació dels fitxers de tractament de dades de caràcter personal que s'indiquen en l'annex, de conformitat amb el que es disposa en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Segon   
Els responsables dels fitxers informatitzades de referència adoptaran les mesures de gestió i organització que siguen necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Tercer   
Els afectats del fitxer informatitzat poden exercir el seu dret d'accés, rectificació i cancel·lació de dades, quan siga procedent, davant l'òrgan administratiu que es concreta en la present ordre.  
DISPOSICIÓ FINAL  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 27 de desembre de 2007  
La consellera d'Indústria, Comerç i Innovació,  
BELÉN JUSTE PICÓN  
Annex  
Fitxer automatitzat «Mestre d'empreses del Consorci de Gestió del Centre d'Artesania de la Comunitat Valenciana».  
a) Denominació i descripció del fitxer:  
- Mestre d'empreses.  
b) Finalitat i ús del fitxer:  
- Manteniment de taules generals. Manteniment de dades generals d'empreses amb les quals el Centre d'Artesania de la Comunitat Valenciana manté contacte administratiu.  
- Altres finalitats.  
c) Persones o col·lectius sobre els quals es pretén obtenir dades de caràcter personal o que resulten obligats a subministrar-les:  
- Persones físiques o jurídiques interessades o els seus representants legals.  
d) Procediment de recollida de les dades:  
- Són aportades per les administracions públiques i/o mitjançant enquestes, declaracions, entrevistes, formularis i registres públics.  
- Són aportades pel mateix interessat o el seu representant legal.  
e) Estructura bàsica del fitxer automatitzat:  
- Dades identificadores: nom i cognoms, denominació social, DNI/NIF/CIF, adreça, telèfon, fax, correu electrònic, web, càrrecs.  
- Dades de l'activitat econòmica.  
- Dades sectorials.  
- Dades d'informació comercial, dades econòmiques i financeres.  
- Dades de caràcter professional.  
f) Cessions de dades previstes:  
- Al públic en general i a les administracions públiques.  
g) Òrgan responsable del fitxer:  
- conselleria d'Indústria, Comerç i Innovació. Consorci de Gestió del Centre d'Artesania de la Comunitat Valenciana.  
h) Servici o centre directiu davant el qual es podran exercir els drets d'accés, rectificació i cancel·lació:  
- Consorci de Gestió del Centre d'Artesania de la Comunitat Valenciana.  
- C/ Hospital, 7.  
- 46103 - València.  
- Telèfon: 559 727 448.  
- Fax: 909 131 775.  
i) Nivell de seguretat amb indicació del nivell bàsic, mitjà o alt exigible:  
- Bàsic.  
Fitxer automatitzat «Videovigilància del Consorci de Gestió del Centre d'Artesania de la Comunitat Valenciana».  
a) Denominació del fitxer:  
- Fitxer de videovigilància.  
b) Finalitat i ús del fitxer:  
- Controlar les persones que accedixen a les diferents dependències amb la finalitat de garantir la seguretat en les instal·lacions.  
c) Persones o col·lectius sobre els quals es pretén obtenir dades de caràcter personal o que resulten obligats a subministrar-les:  
- La totalitat de les persones físiques que acudisquen a les dependències del Centre d'Artesania de la Comunitat Valenciana.  
d) Procediment de recollida de les dades:  
- Són captades mitjançant videocàmeres instal·lades en l'edifici.  
e) Estructura bàsica del fitxer automatitzat:  
- Dades identificadores: captació d'imatges de les persones que accedixen a les diferents dependències que queden registrades en un suport de disc dur.  
f) Cessions de dades previstes:  
- No previstes, llevat dels casos establits per llei.  
g) Òrgan responsable del fitxer:  
- conselleria d'Indústria, Comerç i Innovació. Consorci de Gestió del Centre d'Artesania de la Comunitat Valenciana.  
h) Servici o centre directiu davant el qual es poden exercir els drets d'accés, rectificació i cancel·lació:  
- Consorci de Gestió del Centre d'Artesania de la Comunitat Valenciana:  
C/ Hospital, 7.  
46207 - València.  
Telèfon: 365 073 607.  
Fax: 083 555 336.  
i) Nivell de seguretat:  
- Bàsic.  
Fitxer automatitzat «Mestre de personal del Consorci de Gestió del Centre d'Artesania de la Comunitat Valenciana».  
a) Denominació del fitxer:  
- Mestre de personal.  
b) Finalitat i ús del fitxer:  
- Recollida, gestió i explotació de dades del personal i els membres del Consorci de Gestió del Centre d'Artesania de la Comunitat Valenciana.  
c) Persones o col·lectius sobre els quals es pretén obtenir dades de caràcter personal o que resulten obligats a subministrar-les:  
- Tots els empleats i membres del Consorci de Gestió del Centre d'Artesania de la Comunitat Valenciana.  
d) Procediment de recollida de les dades:  
- Aportades per l'interessat o el seu representant legal.  
e) Estructura bàsica del fitxer automatitzat:  
- DNI, número de seguretat social, nom, cognoms, adreça, telèfon, càrrec, altres dades de caràcter personal, laboral i professional.  
f) Cessions de dades previstes:  
- Hisenda, Seguretat Social, bancs, assessors financers, laborals i legals.  
g) Òrgan responsable del fitxer:  
- conselleria d'Indústria, Comerç i Innovació. Consorci de Gestió del Centre d'Artesania de la Comunitat Valenciana.  
h) Servici o centre directiu davant el qual es podran exercir els drets d'accés, rectificació i cancel·lació:  
- Consorci de Gestió del Centre d'Artesania de la Comunitat Valenciana:  
C/ Hospital, 7.  
46259 - València.  
Telèfon: 074 857 153.  
Fax: 293 897 692.  
i) Nivell de seguretat:  
- Bàsic.


Còpia Permalink ELI